**อัลเบนดาโซล**

**ความแรง <> มิลลิกรัม**

**ชนิดเม็ดเคลือบฟิล์ม**

**ชื่อการค้า <tradename>
(<ชื่อการค้า>)**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้มีชื่อว่า อัล-เบน-ดา-โซล (albendazole)
* เป็นยาในกลุ่มยาฆ่าพยาธิ
	1. **ยานี้ใช้เพื่ออะไร**
		+ ใช้กำจัดพยาธิ ได้แก่ พยาธิเส้นด้าย พยาธิเข็มหมุด พยาธิไส้เดือน พยาธิปากขอ พยาธิแส้ม้า
		พยาธิสตรองจิลอยด์ พยาธิตัวตืด และพยาธิใบไม้ในตับ
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือส่วนประกอบของยานี้
		* เคยแพ้ยาในกลุ่ม เบนซิมิดาโซล
		* กำลังตั้งท้อง หรือวางแผนจะตั้งท้อง
	2. **ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* + - อยู่ระหว่างให้นมลูก
		- มีโรคตับ
		- มีความผิดปกติเกี่ยวกับเม็ดเลือดหรือไขกระดูก
		- มีความผิดปกติเกี่ยวกับระบบประสาท
		- มีความผิดปกติเกี่ยวกับดวงตา
		- กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่
โปรดปรึกษาแพทย์หรือเภสัชกร”**

1. **วิธีใช้ยา**
	1. **ขนาดและวิธีใช้**
		* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
		* กลืนยาทั้งเม็ด หรือเคี้ยวยาก่อนกลืนก็ได้
	2. **หากลืมกินยาควรทำอย่างไร**
		* กินยานี้ทันทีที่นึกขึ้นได้ แต่ถ้าใกล้กับครั้งถัดไปให้ข้ามไปกินยาในครั้งถัดไป และห้ามเพิ่มขนาดยาเป็น 2 เท่า
	3. **ถ้ากินยาเกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที
2. **ข้อควรปฏิบัติระหว่างใช้ยา**
* สำหรับการกำจัดพยาธิบางชนิดอาจจะต้องมีการกินยานี้ซ้ำหลังจากผ่านไปหลายสัปดาห์ ให้ไปพบแพทย์ตามนัดหมาย
* ผู้หญิง ให้คุมกำเนิดระหว่างที่ใช้ยานี้และหลังจากหยุดยาแล้วอย่างน้อย 3 วัน
* หญิงให้นมลูก ต้องงดให้นมลูกระหว่างที่ใช้ยานี้และหลังจากหยุดยาอย่างน้อย 5 วัน

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

1. **อันตรายที่อาจเกิดจากยา**
	1. **อาการที่ต้องหยุดยาแล้วไปพบแพทย์ทันที**
		* ลมพิษ บวมที่ใบหน้า เปลือกตา ริมฝีปาก
		* หน้ามืด เป็นลม แน่นหน้าอก หายใจลำบาก
		* ผื่นแดง ตุ่มพอง ผิวหนังลอก หรือมีจ้ำตามผิวหนัง

**“ให้หยุดยา แล้วไปพบแพทย์ทันที”**

* 1. **อาการที่****ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		+ ปวดหัว มึนงง
		+ ปวดท้อง คลื่นไส้ อาเจียน ท้องเสีย
1. **ควรเก็บยานี้อย่างไร**
* เก็บยาไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ลักษณะยา** <ลักษณะตามทะเบียนยา>
* **ตัวยาสำคัญ** คือ อัลเบนดาโซล
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

URL หรือ QR code ที่เชื่อมมายังเว็บไซต์ของ อย.

<ปรับตามทะเบียนยา>